Tartu jaama teedevahelise ooteplatvormi ning jalakäijate tunneli ümberehitustööde ajaks tuleb seal üks teedest sulgeda. Seetõttu peame muutma Elroni Kagusuuna sõidugraafikut, sest praegustel kellaaegadel ei mahu kõik rongid jaama ära.
Alates esmaspäevast väljub hommikune Jõgeva-Tartu reis senisest 20 minutit hiljem, uus väljumisaeg Jõgevalt on 7:18.
Valga-Tartu reisi 333 uus väljumisaeg on 7:27, mis on praegusest viis minutit varem.
Hommikune Koidula-Tartu rong, mis seni väljus töö- ja puhkepäevadel eri aegadel, hakkab alates 14. märtsist olema käigus iga päev samal ajal ning senisest varem, uus väljumisaeg on 5:59.
Tartu-Koidula reisi 382 uus väljumisaeg on 10:23 ehk senisest kümme minutit hiljem.
Koidula-Tartu reis 387 hakkab väljuma viis minutit varem, s.o kell 14:01.
Kagusuuna sõiduplaan alates 14. märtsist